Πρόσκληση για συμμετοχή στον διεθνή διαγωνισμό εικονικής δίκης European Law Moot Court Competition (ELMC) το ακαδημαϊκό έτος 2024-24

Η Νομική Σχολή του Δημοκριτείου Πανεπιστημίου Θράκης θα λάβει μέρος στον  European Law Moot Court (ELMC) που θα διεξαχθεί κατά το ακαδημαϊκό έτος 2024 – 2025.
Ο European Law Moot Court (ELMC) είναι ετήσιος διεθνής διαγωνισμός που διεξάγεται μεταξύ πανεπιστημιακών ομάδων φοιτητών που ενδιαφέρονται για το δίκαιο της Ευρωπαϊκής Ένωσης.
Διοργανώνεται από την ELMC Society, η οποία ιδρύθηκε το 1988 και διεξάγεται υπό την αιγίδα του Δικαστηρίου της Ευρωπαϊκής Ένωσης (ΔΕΕ) με έδρα το Λουξεμβούργο. Θεωρείται η πιο έγκριτη εικονική δίκη στο πεδίο του ενωσιακού δικαίου και ένας από τους σημαντικότερους διαγωνισμούς εικονικής δίκης παγκοσμίως.
Η συμμετοχή μπορεί να αποτελέσει σημαντικό προσόν στο βιογραφικό των συμμετεχόντων, ενισχύει την καλή φήμη του Πανεπιστημίου μας, αλλά πάνω απ' όλα είναι μοναδική ανθρώπινη και επαγγελματική εμπειρία.
Στο διαγωνισμό συμμετέχουν 80 έως 100 ομάδες φοιτητών από ευρωπαϊκά πανεπιστήμια και πανεπιστήμια των ΗΠΑ. Η υπόθεση, όπως κάθε χρόνο, θα δοθεί στη δημοσιότητα την 1η Σεπτεμβρίου.
Στη συνέχεια, οι διαγωνιζόμενοι θα κληθούν να συμμετάσχουν στη γραπτή φάση του διαγωνισμού. Εφόσον η ομάδα της Σχολής μας διαγωνισθεί με επιτυχία, θα ακολουθήσει η προφορική διαδικασία με συμμετοχή στους περιφερειακούς αγώνες που διοργανώνονται ως τον Φεβρουάριο. Ο τελικός θα λάβει χώρα στο Λουξεμβούργο, στην έδρα του Δικαστηρίου της Ευρωπαϊκής Ένωσης, κατά τον Απρίλιο ενώπιον των εν ενεργεία Δικαστών του Δικαστηρίου. Θα καταβληθεί κάθε προσπάθεια για κάλυψη των εξόδων. 
Οι φοιτήτριες και οι φοιτητές (προπτυχιακοί και μεταπτυχιακοί) που ενδιαφέρονται να συμμετάσχουν στην αποστολή της Νομικής Σχολής ΔΠΘ παρακαλούνται να εκδηλώσουν ενδιαφέρον στην διεύθυνση ηλεκτρονικού ταχυδρομείου: vtzortzi@law.duth.gr μέχρι τις 20 Σεπτεμβρίου.
H εκδήλωση ενδιαφέροντος θα πρέπει να συνοδεύεται από τα μαθήματα ενωσιακού δικαίου στα οποία οι αιτούντες έχουν εξετασθεί επιτυχώς, το βαθμό τους και τα πτυχία που κατέχουν στην αγγλική γλώσσα. Θα συνεκτιμηθεί η τυχόν γνώση της γαλλικής 
Η πρόσκληση είναι ανοιχτή για όλες τις φοιτήτριες και όλους τους φοιτητές της Νομικής Σχολής που πληρούν τις προϋποθέσεις. Θα δοθεί προτεραιότητα στους συμμετέχοντες στο Εργαστήριο Ευρωπαϊκών Σπουδών. 
Για περισσότερες πληροφορίες επισκεφτείτε την ιστοσελίδα του διαγωνισμού: 

https://europeanlawmootcourt.eu